CELEX: 32008D0364
Language: hu
Date: 2008-04-28 00:00:00
Title: 2008/364/EK: A Bizottság határozata ( 2008. április 28. ) a hasított sertések litvániai osztályozási módszereinek engedélyezéséről (az értesítés a C(2008) 1595. számú dokumentummal történt)

9.5.2008   
            
            
               HU
            
            
               Az Európai Unió Hivatalos Lapja
            
            
               L 125/32
            
         
      A BIZOTTSÁG HATÁROZATA
   
   (2008. április 28.)
   a hasított sertések litvániai osztályozási módszereinek engedélyezéséről
   (az értesítés a C(2008) 1595. számú dokumentummal történt)
   (Csak a litván nyelvű szöveg hiteles)
   (2008/364/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése arról rendelkezik, hogy a hasított sertések osztályozását a színhústartalom becslése alapján kell meghatározni a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszerek segítségével. Az osztályozási módszerek engedélyezése az értékelés során kapott statisztikai hibákkal szembeni felső tűréshatárnak való megfeleléstől függ. Ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikkének (2) bekezdése határozza meg.
            
         
               (2)
            
            
               A litván kormány arra kérte a Bizottságot, hogy engedélyezze a hasított sertések osztályozására szolgáló négy módszer használatát, és ennek érdekében a 2967/85/EGK rendelet 3. cikkének (3) bekezdésében előírt jegyzék második részében ismertette a boncolásos vizsgálat eredményeit.
            
         
               (3)
            
            
               A kérelem értékelése során megállapították, hogy a kérdéses osztályozási módszerek engedélyezéséhez szükséges feltételek teljesültek.
            
         
               (4)
            
            
               A műszereket és az osztályozási módszereket illető módosítást kizárólag a szerzett tapasztalatok fényében elfogadott új bizottsági határozat alapján lehet engedélyezni. Ezért ez az engedély visszavonható.
            
         
               (5)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A hasított sertéseknek a 3220/84/EGK rendelet szerinti osztályozására Litvániában az alábbi módszerek használata engedélyezett:
   
               1.
            
            
               a Fat-O-Meat’er (FOM) műszer és az ahhoz kapcsolódó értékelési eljárások, amelyek részleteit a melléklet 1. része tartalmazza,
            
         
               2.
            
            
               a Hennessy Grading Probe (HGP 7) műszer és az ahhoz kapcsolódó értékelési eljárások, amelyek részleteit a melléklet 2. része tartalmazza,
            
         
               3.
            
            
               az IM-03 műszer és az ahhoz kapcsolódó értékelési eljárások, amelyek részleteit a melléklet 3. része tartalmazza,
            
         
               4.
            
            
               a mérőléc segítségével végzett kétpontos módszer (ZP) és az ahhoz kapcsolódó értékelési eljárások, amelyek részleteit a melléklet 4. része tartalmazza.
            
         A manuális módszert (ZP) csak az olyan vágóhidakon lehet alkalmazni, ahol hetente legfeljebb 200 sertést vágnak le.
   2. cikk
   A műszereket vagy az osztályozási módszereket illetően módosítás nem engedélyezett.
   3. cikk
   Ennek a határozatnak a Litván Köztársaság a címzettje.
   
      Kelt Brüsszelben, 2008. április 28-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      A HASÍTOTT SERTÉSEK OSZTÁLYOZÁSI MÓDSZEREI LITVÁNIÁBAN
      1.   Rész
      FAT-O-MEAT’ER (FOM)
      
                  1.
               
               
                  A hasított sertések osztályozása a Fat-O-Meat’er (FOM) elnevezésű műszer segítségével történik.
               
            
                  2.
               
               
                  A műszer egy Siemens SFH 950/960 típusú fotodiódával ellátott, 6 mm átmérőjű szondával van felszerelve és működési tartománya 3–103 mm közötti. A mért értékeket számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 59,98500 – 0,20051 × F1 – 0,62340 × F2 + 0,21878 × M2
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban,
                           
                        
                              F1
                           
                           
                              =
                           
                           
                              a szalonna vastagsága (beleértve a bőrét is) milliméterben, a 3. és 4. csigolya között, a hasítás síkjától 8 cm-re,
                           
                        
                              F2
                           
                           
                              =
                           
                           
                              a szalonna vastagsága (beleértve a bőrét is) milliméterben, hátulról a 3. és 4. borda között, a hasítás síkjától 6 cm-re,
                           
                        
                              M2
                           
                           
                              =
                           
                           
                              a színhús vastagsága milliméterben, hátulról a 3. és 4. borda között, a hasítás síkjától 6 cm-re.
                           
                        A képlet az 50–110 kg tömegű hasított testek esetében érvényes.
               
            2.   Rész
      HENNESSY GRADING PROBE (HGP7)
      
                  1.
               
               
                  A hasított sertések osztályozása Hennessy Grading Probe (HGP 7) elnevezésű műszer segítségével történik.
               
            
                  2.
               
               
                  A műszer egy fotodiódával (LYU 260-EO típusú Siemens LED) és egy 58 MR típusú fotodetektorral ellátott, 5,95 mm átmérőjű szondával (és a szonda fejének mindkét oldalán egy-egy 6,3 mm-es pengével) van felszerelve, és működési tartománya 0–120 mm közötti. A mért értékeket magával a HGP 7 műszerrel, illetve egy ahhoz kapcsolt számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 62,56600 – 0,85013 × F2 + 0,16150 × M2
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban,
                           
                        
                              F2
                           
                           
                              =
                           
                           
                              a szalonna vastagsága (beleértve a bőrét is) milliméterben, hátulról a 3. és 4. borda között, a hasítás síkjától 6 cm-re,
                           
                        
                              M2
                           
                           
                              =
                           
                           
                              a színhús vastagsága milliméterben, hátulról a 3. és 4. borda között, a hasítás síkjától 6 cm-re.
                           
                        A képlet az 50–110 kg tömegű hasított testek esetében érvényes.
               
            3.   Rész
      IM-03
      
                  1.
               
               
                  A hasított sertések osztályozása az IM-03 elnevezésű műszer segítségével történik.
               
            
                  2.
               
               
                  A műszer 7 milliméter átmérőjű optikai tűszondával van felszerelve (SLS01 egyvonalas szkenner). A szonda több kontakt képérzékelőt (CIS) és zöld fényt kibocsátó diódákat tartalmaz. A műszer működési tartománya 0–132 mm közötti.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 62,01600 – 0,78101 × F2 + 0,17202 × M2 – 0,03763 × W
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban,
                           
                        
                              F2
                           
                           
                              =
                           
                           
                              a szalonna vastagsága (beleértve a bőrét is) milliméterben, hátulról a 3. és 4. borda között, a hasítás síkjától 6 cm-re,
                           
                        
                              M2
                           
                           
                              =
                           
                           
                              a színhús vastagsága milliméterben, hátulról a 3. és 4. borda között, a hasítás síkjától 6 cm-re,
                           
                        
                              W
                           
                           
                              =
                           
                           
                              a meleg hasított test tömege kilogrammban.
                           
                        A képlet az 50–110 kg tömegű hasított testek esetében érvényes.
               
            4.   Rész
      MANUÁLIS MÓDSZER (ZP)
      
                  1.
               
               
                  A hasított sertések osztályozása a mérőléc segítségével végzett manuális (ZP) vagy kétpontos módszerrel történik.
               
            
                  2.
               
               
                  Ez a módszer azt jelenti, hogy a minősítést mérőléc segítségével, a predikciós egyenlet alapján végzik oly módon, hogy a hasított féltest hasítási síkjában manuális úton mérik meg a szalonna és az izom vastagságát.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 54,57800 – 0,47534 × F + 0,27035 × M – 0,09201 × W
                  ahol:
                  
                              
                                 
                           
                           
                              =
                           
                           
                              A hasított test becsült színhústartalma százalékban,
                           
                        
                              F
                           
                           
                              =
                           
                           
                              A szalonna vastagsága (beleértve a bőrét is) milliméterben, a hasítás síkjánál, a musculus gluteus medius (középső farizom) fölötti legvékonyabb ponton mérve.
                           
                        
                              M
                           
                           
                              =
                           
                           
                              Az ágyékizom vastagsága milliméterben, azaz a musculus glutaeus medius elülső (feji) vége és a gerinccsatorna felső (háti) széle között mért legkisebb távolság, a hasítás síkjánál mérve.
                           
                        
                              W
                           
                           
                              =
                           
                           
                              A meleg hasított test tömege kilogrammban.
                           
                        A képlet az 50–110 kg tömegű hasított testek esetében érvényes.